b'\n_START_ARTICLE_\nV (pesni\xc5\xa1ka zbirka)\n_START_PARAGRAPH_\nV je pesni\xc5\xa1ka zbirka Matja\xc5\xbea Kocbeka. Zbirka je iz\xc5\xa1la leta 1972 pri zalo\xc5\xbebi Obzorja.\n_START_SECTION_\nVsebina\n_START_PARAGRAPH_\nPesni\xc5\xa1ka zbirka je tesno povezana s pluralnim prostorom osvobojenega jezika iz 60. let 20. stoletja. Ideolo\xc5\xa1ke modele zamenjujejo estetski, a ne povsem, saj je \xc5\xa1e vedno \xc4\x8dutiti napetost med pesnikom in stvarmi. Slednje v delu prehajajo v stanje antropomorfizma._NEWLINE_V pesmih orisuje stanja, odnose med predmeti, njihovimi podobami. Pesmi so dolge, kitice pa so samo stopnje v sestopanju k bistvu pesmi. Konkretni simboli postajajo predmet kriti\xc4\x8dne in posmehljive besedne igre._NEWLINE_Lingvisti\xc4\x8dno je pesnik odprt za vse vplive, le do \xc5\xbeargonskih in nji\xc5\xbee pogovornih besed je zadr\xc5\xbean. Na eni strani jih ironi\xc4\x8dno zavra\xc4\x8da, na drugi pa jih uporabi za oblikovanje prehoda v neznano besedno substanco. Ta dvojnost je rde\xc4\x8da nit Kocbekove poezije.'